section_heading: Glazbeni utjecaji
paragraph_text: Raniji i važniji glazbeni utjecaj na Cobaina imali su Beatlesi. Cobain se divio Johnu Lennonu kojeg je nazivao svojim idolom. Jednom je rekao kako je napisao pjesmu "About a Girl" nakon tri sata slušanja Beatlesa. Velik utjecaj na njega imali su punk rock i hardcore punk sastavi i često je naglašavao kako su sastavi Black Flag i Sex Pistols zaslužni za njegov umjetnički stil.